હોબાર્ટ: ઓસ્ટ્રેલિયા અને વેસ્ટ ઇન્ડિજ વચ્ચે આજથી હોબાર્ટમાં પ્રથમ ટેસ્ટ મેચ શરૂ થઇ રહી છે. આ ટેસ્ટ શ્રેણીમાં પણ ઓસ્ટ્રેલિયા ઘરઆંગણે ફરી જોરદાર દેખાવ કરવા માટે તૈયાર છે. ઓસ્ટ્રેલિયાએ હાલમાં ન્યુઝીલેન્ડ સામે શ્રેણી જીતી હતી. સ્મીથના નેતૃત્વમાં ઓસ્ટ્રેલિયાના બેટ્સમેનો શાનદાર ફોર્મમાં છે. જેમાં ડોવિડ વોર્નર અને સ્મીથનો સમાવેશ થાય છે. ઓસ્ટ્રેલિયાનો સ્પીડ સ્ટાર માઈકલ સ્ટાર્ક વેસ્ટ ઈન્ડિઝ સામે રમાનારી ત્રણ ટેસ્ટ મેચોની શ્રેણીમાં રમી શકશે નહીં. આ સમાચાર ઓસ્ટ્રેલિયન છાવણી માટે ખૂબ જ આઘાતજનક છે. ઈજાના પરિણામ સ્વરૃપે તેને ખસી જવાની ફરજ પડી છે. ન્યુઝિલેન્ડ સામેની મેચ દરમિયાન હાલમાં જ સ્ટાર્ક ઈજાગ્રસ્ત થયો હતો. ઈજાગ્રસ્ત થયા બાદ તે હવે રિકવર થઈ રહ્યો છે.